***Døden i sumpene*** (originaltittel: *Southern Comfort*) er en amerikansk thriller fra 1981 regissert av Walter Hill. Filmen handler om en gruppe amerikanske soldater som skal gjennomføre en øvelse et sumpområde i Louisiana. Noen av soldatene fremprovoserer en konflikt med de lokale innbyggerne og det hele utvikler seg til en kamp på liv og død. De ledende rollene spilles av Keith Carradine, Powers Boothe, Fred Ward, Alan Autry, T.K. Carter, Franklyn Seales og Peter Coyote.

Handling
--------

Handlingen er satt til 1973. En gruppe soldater fra Louisianas nasjonalgarde skal delta i en helgeøvelse i indre Louisianas sumpområder, der Cajun-folket bor. Soldatene ser på det hele som en guttetur for å slippe vekk fra dagliglivet og for å vise hvor tøffe de er. De er dårlig utrustet med proviant, har nesten bare løspatroner, og er uvitende om de fastboendes eksistens og skikker. Når de skal krysse en elv tyvlåner de noen kanoer som ligger ved elvebredden. Vel ute på elven ser de eierne står langs elvebredden bak dem. Plutselig tar en av soldatene å fyrer løs mot dem med løspatroner. Cajunene forstår imidlertid ikke spøken, og skyter tilbake og dreper troppens leder. Kanoene kantrer og under panikken som oppstår mister de både kart, kompass og radio i vannet.

Med lederen død slutter de uerfarne soldatene å fungere som gruppe og blir uregjerlige med forskjellige mål. For å hevne seg tar troppen en tilfeldig cajun til fange, banker ham opp fordi han bare snakker fransk og brenner ned hytta hans. Helt selvforskyldt har soldatene klart å gjøre leken om til blodig alvor. Etterhvert oppdager de at det er vanskelig å sette seg til motverge i et fremmed sumplandskap når man bare har tre skarpe skudd per mann. Soldatene dør taktfast, etterhvert som de går i dyrefeller og blir jaktet på av hevngjerrige cajuner som er kjent i det ugjestmilde terrenget. Ved neste daggry er bare noen få igjen.

Om filmen
---------

### Mottagelse fra kritikerne

*Døden i sumpene* ble forholdsvis godt mottatt av anmelderne. Den har fått 82 % på Rotten Tomatoes. Filmkritikeren Roger Ebert gav den 3 av 4 stjerner, mens Leonard Maltin gav den 2 av 4. Nettstedet *Den of Geek!* omtalte den i 2013 som en av de mest undervurderte filmthrillere.

Filmen har fått 4 av 5 stjerner i *Den store film- og videoguiden*.

### Økonomi og popularitet

*Døden i sumpene* ble ingen publikumssuksess.

### Annet

Filmen blir ofte sett på som en allegori på Vietnamkrigen, selv om det ikke var filmskaperens intensjoner. Den har også visse likhetstrekk med drama-thrilleren *Picnic med døden*, som også spiller på det psykologiske med en «usynlig fiende».

Innspillingen fant sted i Louisianas sumpområder høsten 1980.

I rollene
---------

(utvalg)

* Keith Carradine .... Spencer
* Powers Boothe .... Charles Hardin
* Fred Ward .... Lonnie Reece
* Franklyn Seales .... Simms
* T.K. Carter .... Tyrone Cribbs
* Lewis Smith .... Stuckey
* Les Lannom .... Sgt. Casper
* Peter Coyote .... Staff Sgt. Crawford Poole
* Alan Autry .... 'Coach' Bowden (as Carlos Brown)
* Brion James .... Cajun jeger

Referanser
----------

1. ↑  Chase, Donald (14. mars 1982). «THE NEW STAR PRODUCERS: THE NEW 'STAR' PRODUCERS THE NEW 'STAR' PRODUCERS». *Los Angeles Times*. s. K1.
2. ↑  Solomon, Aubrey. Twentieth Century Fox: A Corporate and Financial History (The Scarecrow Filmmakers Series). Lanham, Maryland: Scarecrow Press, 1989. ISBN 978-0-8108-4244-1. p259
3. ↑  «Southern Comfort (1981)». *Rotten Tomatoes* **(engelsk)**. Besøkt 10. januar 2020.
4. ↑  Ebert, Roger. «Southern Comfort Movie Review (1981) | Roger Ebert». *www.rogerebert.com* **(engelsk)**. Besøkt 18. mars 2019.
5. ↑  Maltin, Leonard (4. september 2012). *Leonard Maltin's 2013 Movie Guide: The Modern Era* **(engelsk)**. Penguin. ISBN 9781101604632.
6. 1 2  «Looking back at Walter Hill's Southern Comfort». *Den of Geek* **(engelsk)**. 3. juli 2013. Besøkt 18. mars 2019.
7. ↑  *Den store film og videoguiden*. Oslo: Mimessis. 1987. s. 23. ISBN 8290740018. OCLC 488393635.
8. ↑  «Walter Hill - Visual History Interview (chapter 7)». *www.dga.org* **(engelsk)**. 26. februar 2007. Besøkt 18. mars 2019.
9. ↑  Canby, Vincent (25. september 1981). «'Southern Comfort'». *The New York Times* **(engelsk)**. ISSN 0362-4331. Besøkt 18. mars 2019.

Eksterne lenker
---------------

* (en) *Døden i sumpene* på Internet Movie Database Rediger på Wikidata

* (no) *Døden i sumpene* hos Filmfront Rediger på Wikidata

* (sv) *Døden i sumpene* i Svensk Filmdatabas Rediger på Wikidata

* (da) *Døden i sumpene* i Danmark Nationale Filminstitut Rediger på Wikidata

* (en) *Døden i sumpene* på AllMovie Rediger på Wikidata

* (fr) *Døden i sumpene* på Allociné Rediger på Wikidata

* (nl) *Døden i sumpene* på MovieMeter Rediger på Wikidata

* (en) *Døden i sumpene* på Rotten Tomatoes Rediger på Wikidata